**Umsóknareyðublað**

Auglýst er eftir þremur til fjórum BA-nemum í íslensku eða almennum málvísindum til að vinna í rannsóknarverkefninu *Tveggja andlaga sagnir í íslensku og færeysku* (verkefnisstjórar Cherlon Ussery og Jóhannes Gísli Jónsson). Verkefni BA-nemanna munu einkum felast í því að leita að dæmum um tveggja andlaga sagnir í Risamálheildinni og sögulega íslenska trjábankanum (IcePaHC) og hjálpa til við að hanna máltilraunir af ýmsu tagi. Þeir sem verða ráðnir munu fá þjálfun í að leita í þessum gagnagrunnum og þeir sem hafa lítinn bakgrunn í íslenskri setningafræði munu einnig fá sérstaka leiðsögn á því sviði. Gert er ráð fyrir að hver nemandi vinni í samtals 1,5 ‒ 3 mánuði á tímabilinu 1. maí til 31. ágúst en nánari vinnutilhögun er samkomu-lagsatriði.

Þeir sem hafa áhuga á þessum störfum eru vinsamlegast beðnir um að fylla út meðfylgjandi umsóknareyðublað og senda það á netfangið jj@hi.is (Jóhannes Gísli Jónsson) í síðasta lagi 18. apríl næstkomandi. Umsóknareyðublaðinu skal fylgja námsferilskrá nemandans þar sem fram kemur hvaða námskeiðum hann hefur lokið og með hvaða einkunn. Nánari upplýsingar um verkefnið er að finna á síðunni https://tvoandlog.hi.is/ (sjá undirsíðuna *Fyrir nemendur*) en einnig má senda póst á ofangreint netfang ef einhverjar spurningar vakna.

Nafn nemanda:

Kennitala:

Aðalgrein og aukagrein (ef við á):

Einingum lokið (í ársbyrjun 2021):

Starfshlutfall og starfstími (óskir nemandans um það hvað hann vill vinna mikið í sumar og á hvaða tímabili):

Starfsreynsla sem skiptir máli fyrir þetta verkefni (ef við á):

Aðrar upplýsingar um nemandann sem skipta máli fyrir þetta verkefni, t.d. um sumarfrí eða önnur störf í sumar: